Christiania Seildugsfabrik

Christiania Seildugsfabrik (etablert 1856, nedlagt 1960) var en av sin tids store fabrikker i Kristiania, og i dag et av de best bevarte industrianlegg langs Akerselva.

Fabrikken lagde seil til seilskuter, men utvidet etter hvert til fiskeutstyr, garn, tau og sekker.Christiania Seildugsfabrik fra Industrimuseum Den ble etablert av grosserer Ole Mathæus Hauge (1806–1868) som satt som direktør fra starten til sin død i 1868. Med på etableringen var også rittmester Thorvald Meyer (1818–1909), verftseier Martinius Christian Brinch (1832–1898) og kaptein Henry Heyerdahl (1825–1903). 

Bygningen ble tegnet av arkitekt P.H. Holtermann som også var involvert i den praktiske gjennomføringen og sto blant annet for utbetaling av lønn til bygningsarbeiderne. Bygningen var på den tiden byens nest største etter Det kongelige slott.  De fleste ansatte var kvinner, og arbeidsforholdene var blant de verste i hele byen.  I 1908 var her over ni hundre ansatte.  Produksjonen ble nedlagt i 1960 da det var overproduksjon av tekstil i verden.

I 1999 ble bygningene utpekt til å huse den planlagte Kunsthøgskolen i Oslo som var en sammenslåing av flere kunstskoler. De flyttet inn i 2010. Den har i dag adresse  Fossveien 24, Oslo. Lokalene brukes også av Galleri Seilduken, som drives av Kunsthøgskolen i Oslo.

 Billedgalleri 

Referanser

Kategori:Kulturminner i bydel Grünerløkka
Kategori:Tidligere norske tekstilbedrifter
Kategori:Byggverk i Oslo
Kategori:Selskaper etablert i 1856
Kategori:Kunsthøgskolen i Oslo
Kategori:Selskaper opphørt i 1960
Kategori:1856 i Norge
Kategori:P. H. Holtermann
Kategori:Byggverk fullført i 1856